Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 391/11/5508	Ružomberok, 19.3.2012
EEČ : 2-42-17-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písm. a  odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obvinený  XXXXX uhradil škodu poškodeným v nárokovanom rozsahu a zložil  na účet Okresnej prokuratúry XXXXX  peňažnú sumu  určenú na všeobecne prospešné účely vo výške 50,- Eur a určil túto sumu adresovať subjektu XXXXX XXXXX XXXXX, XXXXX z uvedenej sumy bude 25,- Eur poukázaných na peňažnú pomoc obetiam trestnej činnosti (§ 224 ods. 2 Trestného poriadku) 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Liptovská Teplá pod spisovou značkou ORP-716/LT-RK-.

Skutková veta: 
dňa 31.10.2011 v čase okolo 21.00 h v Liptovskej Štiavnici, okres XXXXX na miestnej komunikácii pri kostole pristúpil  k tam zaparkovanému osobnému motorovému vozidlu zn. Mercedes-Benz 190 B, XXXXX  následne plynovou pištoľou zn. Ekol Firat Compact, cal. 9 mm PAK, strieborno-čiernej farby, výr. čísla EFC-1021008  rozbil sklenenú výplň okna dverí  zo strany vodiča, na ktorom sedadle vodiča sedel  XXXXX, pričom XXXXX namieril uvedenú pištoľ k rebrám poškodeného XXXXX a následne  z nej vystrelil, po ktorom výstrele začali osoby sediace v uvedenom vozidle  zo splodín po výstrele kašľať a následne po tomto sa podarilo vodičovi uvedeného vozidla z miesta aj s ďalšími členmi posádky vozidla odísť,  čím  spôsobil XXXXX, nar. XXXXX, trvale bytom XXXXX XXXXX škodu rozbitím sklenenej výplne vozidla vo  výške 90,- Eur a  XXXXX, nar. XXXXX, trvale bytom XXXXX, XXXXX  zranenie na ľavej ruke, ktoré si nevyžiadalo lekárske ošetrenie ani obmedzenie v obvyklom spôsobe života. 
Odôvodnenie: 
Poverený príslušník Obvodného oddelenia  v Liptovskej Teplej uznesením pod sp. zn. ČVS: ORP - 716/LT - RK - 2011 zo dňa 01.11.2011 podľa § 199 ods. 1  Trestného poriadku  začal trestné stíhanie za prečin výtržníctva podľa § 364 ods. 1 písm. a), ods. 2 písm. b) Trestného zákona a následne uznesením pod sp. zn. ČVS: ORP - 716/LT - RK - 2011 zo dňa 28.11.2011 podľa § 206 ods. 1 Trestného poriadku vzniesol  obvinenie XXXXX za prečin výtržníctva podľa § 364 ods. 1 písm. a), ods. 2 písm. b) Trestného zákona pre skutok uvedený vo výrokovej časti uznesenia. 

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie, je preukázaný najmä výpoveďou obvineného XXXXX, výpoveďami svedkov - poškodených XXXXX a XXXXX, svedkov XXXXX, XXXXX, XXXXX, XXXXX, XXXXX, znaleckým posudkom z odvetvia kriminalistickej balistiky, vecnými dôkazmi - plynovou pištoľou, vyčíslením škody a ohliadkou miesta činu.

	Vyšetrovací spis po skončení skráteného vyšetrovania bol odstúpený prokurátorom probačnému a mediačnému úradníkovi Okresného súdu XXXXX  za účelom vykonania mediácie, ktorá bola úspešne zrealizovaná   dňa   22.02.2012. 

Obvinený a poškodení uzavreli  dňa 22.02.2012 zmier, v rámci ktorého   obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito. Obvinený ešte v predchádzajúcom období uhradil poškodeným škodu v nárokovanom rozsahu, t. j. vo výške 90,- Eur. Poškodení zároveň vyhlásili, že súhlasia so zmierom a že nemajú a ani v budúcnosti nebudú mať v súvislosti s prečinom, ktorého sa dopustil obvinený, žiadne ďalšie nároky na odškodnenie. 
	
Zároveň obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 50,- Eur.  V zmysle uzatvoreného zmieru bol určený adresát uvedenej sumy XXXXX  tým, že z uvedenej sumy bude 25,- Eur  poukázaných na peňažnú pomoc obetiam trestnej činnosti. 

	Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 364 ods. 1 písm. a), ods. 2 písm. b) Trestného zákona kto sa dopustí slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného a uvedený čin spácha závažnejším spôsobom konania, potrestá sa odňatím slobody na šesť mesiacov až tri roky.  

  Z vyšetrovacieho spisu  vyplýva, že obvinený XXXXX nebol doposiaľ prejednávaný za priestupok. V odpise registra trestov nemá záznam. V mieste trvalého bydliska je obvinený hodnotený kladne. Obvinený a poškodení súhlasili s postupom podľa § 220 ods. 1 Trestného poriadku. 

	Vzhľadom na povahu a závažnosť  spáchaného  činu  a na osobu obvineného   som dospela k záveru, že takýto spôsob rozhodnutia v trestnej veci obvineného XXXXX je dostačujúci a preto som zmier uzavretý medzi obvineným a poškodenými  schválila a trestné stíhanie obvineného XXXXX zastavila podľa § 220 ods. 1 Trestného poriadku.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka